4. Vedtagelse af "Lokalplan nr. 410 Udvidelse af erhvervsområdet ved Kappa i [adresse]" 
(Åben)
Tidl. politisk behandling BY, 22.06.21, pkt. 16
Forventet sagsgang
PU, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 410 Udvidelse 
af erhvervsområdet ved Kappa i [adresse]”. 
Formålet med lokalplanen er at give en virksomhed mulighed for at lokalisere sig i området samt at give 
mulighed for at etablere et anlæg til fritidsaktiviteter samt butik i tilknytning til virksomheden. Butikken må 
have et samlet bruttoetageareal på maksimalt 250 m², og skal lokaliseres i tilknytning til virksomhedens e-
handelsaktiviteter og lagerfaciliteter. 
Lokalplanen er udarbejdet med henblik på at give en konkret virksomhed mulighed for at opføre nye lokaler 
i et område, der kun delvist er omfattet af en eksisterende lokalplan. 
I lokalplanen udlægges desuden et areal til en ny vej og plads til tekniske anlæg som fx regnvandsbassin i 
den østlige del af området.
Planforslaget har været fremlagt i offentlig høring i perioden fra 28. juni til 9. august 2021. Der er indkommet 
høringssvar fra en nabo til lokalplanområdet, hvis ejendom på [adresse] ligger delvist indenfor 
afgrænsningen for lokalplanområdet. Høringssvaret er efter aftale med Teknik og Miljø indsendt efter 
høringsfristens udløb. Den fulde ordlyd af høringssvaret er vedhæftet.
Herudover er der rettet henvendelse til forvaltningen fra en eksisterende virksomhed på [adresse], som 
ønsker at udvide ind i det område, som er omfattet af lokalplanforslaget.
VURDERING
Naboen på [adresse] mener, at en udvidelse af erhvervsområdet vil forringe bokvaliteten i området. 
Iben Frederiksen er bekymret for den trafik, udvidelsen af erhvervsområdet forventeligt vil medføre, og ønsker, at 
den eksisterende beplantning øst for ejendommen bevares for at skærme for indkig til erhvervsområdet. 
Naboen udtrykker ærgrelse over, at [adresse] nedlægges som sti, da en meget benyttet adgang til naturen 
derved vil forsvinde. Naboen er desuden bekymret for færdslen for de bløde trafikanter i erhvervsområdet 
og adgangen til de rekreative funktioner, der ligger nordøst for erhvervsområdet.  
Iben Frederiksen er bevidst om, at deres ejendom ligger i en 12-årig erhvervsramme i Kommuneplan 2021-32, og 
er usikre på, hvilken betydning det vil få, at en del af deres ejendom er omfattet af lokalplanen. Naboen 
oplyser, at de ønsker at afhænde deres ejendom.  
Sagsnr. EMN-2021-01034
DokID: 2479906
Agnete Svendsen
Byråd
26-10-2021 19:00
Teknik og Miljø kan oplyse, at der i forbindelse med behandlingen af lokalplanforslaget i juni 2021 var 
forventning om, at der ville blive indgået en privat aftale om overtagelse af ejendommen, [adresse] På 
denne baggrund blev en del af ejendommen omfattet af lokalplanforslaget.
Da det har vist sig, at det ikke er lykkedes at indgå aftale mellem virksomheden og naboen, om overtagelse 
af det omhandlede areal, anbefaler Teknik og Miljø, at den berørte del matr.nr. 10g [adresse], [adresse] 
udtages af lokalplanområdet. 
Det kan i forlængelse af høringssvaret oplyses, at den strækning af [adresse], som er nedlagt i forbindelse 
med byggemodningen af erhvervsområdet på Kappa, ikke har status som sti.
Teknik og Miljø vurderer, at det vil være af underordnet betydning for lokalplanens realisering, at del af 
matr.nr. 10g [adresse], [adresse] ikke medtages i lokalplanområdet. 
Teknik og Miljø har drøftet henvendelsen fra virksomheden på [adresse] med den virksomhed, som 
påtænker at lokalisere sig indenfor lokalplanområdet. Sidstnævnte er indforstået med at imødekomme 
ønsket fra virksomheden på [adresse], som betyder, at det af lokalplanforslaget omfattende grundstykke 
reduceres med en ca. 9 meter bred bræmme langs det eksisterende skel mod Kappa 3. Teknik og Miljø 
anbefaler på denne baggrund, at lokalplanområdet reduceres tilsvarende, så de to ejendomme i deres 
helheder hver vil være omfattet af en enkelt lokalplan.
Kort over ovennævnte ændringer af lokalplanområdets afgrænsning er vedhæftet.
ØKONOMI
Vedtagelse af lokalplanen medfører udgifter til byggemodning, herunder anlæg af vej og regnvandsbassin 
for Favrskov Kommune. Regnvandsbassinet ligger udenfor lokalplanområdet, og skal anlægges som en 
del af byggemodningen.
Lokalplanområdet ligger i landzone og overføres til byzone ved endelig vedtagelse af lokalplanen.
Der vil være en salgsindtægt for erhvervsgrunden, som er kommunalt ejet. Der vil blive fremlagt en separat 
sag herom til politisk behandling.
INDDRAGELSE
Planforslaget har i overensstemmelse med planloven været fremlagt i offentlig høring i seks uger i perioden 
28. juni til 9. august 2021
INDSTILLING
Direktøren for Teknik og Miljø indstiller til Byrådet:
1.
At ”Lokalplan nr. 410 Udvidelse af erhvervsområdet ved Kappa i [adresse]” vedtages med den ændring, 
at matr.nr. 10g [adresse], [adresse] udtages af lokalplanafgrænsningen samt at lokalplanområdets 
vestlige afgrænsning reduceres som anbefalet.  
BESLUTNING
Planudvalget, 5. oktober 2021:
Fraværende: Ingen
Indstilles godkendt. 
Økonomiudvalget, 12. oktober 2021:
Fraværende: Ingen
Indstilles godkendt.
Byrådet, 26. oktober 2021:
Fraværende: Iver Nielsen og Cecilie Krogh
Godkendt. 
Bilag
1.
Forslag til lokalplan nr. 410 Udvidelse af erhvervsområdet ved Kappa i [adresse] (2453555)
2.
Høringssvar til forslag til lokalplan nr.  410 (2480867)
3.
Kort med ændret lokalplanafgrænsning (2501280)
